
Parlamentul  României

Camera  Deputaților

Comisia pentru industrii si servicii









București, 01.09.2020





                                                    Nr.4c-3/370/2020

BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.103/2020 pentru prorogarea termenului de aplicare a măsurilor prevăzute de Ordonanţa de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electric, transmis cu adresa nr.P.L.x. 442/2020 din 27 iulie 2020.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREȘEDINTE,

IULIAN IANCU

Parlamentul  României

Camera  Deputaților

Comisia pentru industrii si servicii


București, 01.09.2020





                                                    Nr.4c-3/370/2020

R A P O R T

asupra proiectului de Lege privind aprobarea Ordonanţei de urgenţă a Guvernului nr.103/2020 pentru prorogarea termenului de aplicare a măsurilor prevăzute de Ordonanţa de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electric


În conformitate cu prevederile art.94 și 115 din Regulamentul Camerei Deputaților, republicat, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.103/2020 pentru prorogarea termenului de aplicare a măsurilor prevăzute de Ordonanţa de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electric, transmis cu adresa nr.P.L.x. 442/2020 din 27 iulie 2020, înregistrat la comisie sub nr.4c-3/370 din 28 iulie 2020.



Consiliul Legislativ, cu avizul nr.625/26.06.2020, avizează favorabil ordonanța de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în ședința din 21 iulie 2020.



Ordonanța de urgență supusă dezbaterii are ca obiect de reglementare aprobarea următoarelor măsuri: prelungirea obligaţiei Societăţii Complexul Energetic Hunedoara - S.A. de a furniza servicii tehnologice de sistem către Operatorul de transport şi sistem, la o valoare a puterii electrice de cel puţin 400 MW, în condiţiile reglementărilor emise de Autoritatea Naţională de Reglementare în domeniul Energiei, în vederea menţinerii nivelului de siguranţă a Sistemului Electroenergetic Naţional, până la data de 31.12.2020, prelungirea obligaţiei pentru Operatorul de transport şi sistem - Compania Naţională de Transport al Energiei Electrice „Transelectrica” - S.A. de a stabili capacitatea lunară corespunzătoare serviciilor tehnologice de sistem, reprezentând rezerva terţiară lentă, până la data de 31.12.2020. De asemenea, se menţine prevederea din Ordonanţa de urgenţă nr.26/2018, respectiv ca, în cazul unor situaţii accidentale sau neprevăzute în funcţionarea grupurilor energetice din cadrul centralelor termoelectrice Mintia şi Paroşeni, care determină indisponibilitatea tehnică şi financiară cu privire la realizarea serviciilor tehnologice de sistem, să poată fi cesionate drepturile şi obligaţiile ce decurg din contractele de vânzare-cumpărare a serviciilor tehnologice de sistem, în conformitate cu reglementările emise de catre ANRE. Perioada propusă pentru aplicarea măsurilor menţionate este de la 01.07.2020 până la 31.12.2020.
Membrii Comisiei pentru industrii și servicii au examinat proiectul de lege în ședința online din 19 august 2020 și au hotărât, cu majoritate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.103/2020 pentru prorogarea termenului de aplicare a măsurilor prevăzute de Ordonanţa de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electric cu amendamente admise prevăzute în anexa care face parte integrantă din prezentul raport. 
La lucrările comisiei au fost prezenți 19 deputați din totalul de 22 deputați membri ai comisiei.

La lucrările Comisei a participat, în calitate de invitat, din partea Ministerului Economiei, Energiei și Mediului de Afaceri, domnul Bulf Cornel Cătălin – secretar de stat.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

Anexa

AMENDAMENTE ADMISE

	Nr. Crt.
	OUG 103/2020
	Text adoptat de Senat
	Amendamente admise/autor
	Motivare

	1. 
	
	Titlul Legii

LEGE

Privind aprobarea Ordonanței de urgență a Guvernului nr. 103/2020 pentru prorogarea termenului de aplicare a măsurilor prevăzute de Ordonanța de urgență a Guvernului nr. 26/2018 privind adoptarea unor măsuri pentru siguranța alimentării cu energie electrică
	Nemodificat
	

	2. 
	
	Articol unic. – Se aprobă Ordonanța de urgență a Guvernului nr. 103 din 25 iunie 2020 pentru prorogarea termenului de aplicare a măsurilor prevăzute de Ordonanța de urgență a Guvernului nr. 26/2018 privind adoptarea unor măsuri pentru siguranța alimentării cu energie electrică, publicată în Monitorul Oficial al României, Partea I, nr. 565 din 29 iunie 2020
	Art. unic. - Se aprobă Ordonanța de urgență a Guvernului nr. 103 din 25 iunie 2020 pentru prorogarea termenului de aplicare a măsurilor prevăzute de Ordonanța de urgență a Guvernului nr. 26/2018 privind adoptarea unor măsuri pentru siguranța alimentării cu energie electrică, publicată în Monitorul Oficial al României, Partea I, nr. 565 din 29 iunie 2020, cu următoarele modificări și completări:

Autor: Comisia pentru industrii și servicii
	

	3. 
	ORDONANȚĂ DE URGENȚĂ

Pentru prorogarea termenului de aplicare a măsurilor prevăzute de Ordonanța de urgență a Guvernului nr. 26/2018 privind adoptarea unor măsuri pentru siguranța alimentării cu energie electrică
	
	1. Titlul ordonanței de urgență se modifică și va avea următorul cuprins:

„ORDONANȚĂ DE URGENȚĂ

pentru prorogarea termenului de aplicare a măsurilor prevăzute de Ordonanța de urgență a Guvernului nr. 26/2018 privind adoptarea unor măsuri pentru siguranța alimentării cu energie electrică și privind modificarea și completarea Legii energiei electrice și a gazelor naturale nr. 123/2012”
Autor: Comisia pentru industrii și servicii
	

	4. 
	Articol unic - Termenul de aplicare a măsurilor prevăzute de Ordonanţa de urgenţă a Guvernului nr. 26/2018 privind adoptarea unor măsuri pentru siguranţa alimentării cu energie electrică, publicată în Monitorul Oficial al României, Partea I, nr. 314 din 10 aprilie 2018, aprobată prin Legea nr. 240/2018, se prorogă până la data de 31 decembrie 2020.
	
	Nemodificat
	

	5. 
	
	
	2. După articolul unic se introduce un nou articol, articolul II, cu următorul cuprins:

„Art. II. - Legea energiei electrice și gazelor naturale nr. 123/2012, publicată în Monitorul Oficial al României, Partea I, nr. 485 din 16 iulie 2012, cu modificările și completările ulterioare, se modifică și se completează după cum urmează:
1. La articolul 19, după alineatul (1) se introduce un nou alineat, alineatul (11), cu următorul cuprins:

«(11) Redevenţa anuală pentru concesiunile prevăzute la alin. (1) este de 0,4% și este plătită de operatorul de transport al energiei electrice din valoarea veniturilor brute realizate din operaţiuni de transport şi tranzit al energiei electrice, prin sistemele naţionale de transport, aflate în proprietatea publică a statului.»

Autor: Comisia pentru industrii și servicii
	

	6. 
	Art. 103: Obiectul concesiunii

(2) Redevenţa pentru concesiunile prevăzute la alin. (1) este plătită de operatorul de gaze naturale şi nu poate fi introdusă de acesta în tariful serviciului respectiv.


	
	2. La articolul 103, alineatul (2) se modifică și va avea următorul cuprins:

«(2) Redevenţa anuală pentru concesiunile prevăzute la alin. (1) este de 0,4% și este plătită de operatorul de transport de gaze naturale din valoarea veniturilor brute realizate din operaţiuni de transport şi tranzit al gazelor naturale prin sistemele naţionale de transport, aflate în proprietatea publică a statului.»”

Autor: Comisia pentru industrii și servicii
	


PREȘEDINTE,                     



SECRETAR,

        IULIAN IANCU 




DUMITRU GHERMAN

Șef birou,

Cristina Neicu

